TIPNA SLIKANICA: PRIJATELJSKI DEŽNIK

1. Področje uporabe: socializacija, prostočasne dejavnosti
2. Vrsta izdelka: učilo?, pripomoček? , za slepe  ???? tipna slikanica, za slepe.
3. Materiali: lesonitne plošče (format A4), kamen, pesek, lubje, filc, mekol lepilo, fimo masa, karton, lesonitne plošče, tempera barve
4. Uporaba: predšolsko obdobje, za dom, socializacijo, za prostočasne dejavnosti 

5. Opis in priporočilo: Slikanica Prijateljski dežnik obsega 8 strani besedila in 8 slik. Zgodba govori o Deževniku Deževku, ki se je bal sonca, da ga ne bi opeklo. Kljub temu se je nekega dne odpravil ven iz svoje luknjice, se sprehajal pod drevesi (v senci) in naletel na ogromen kamen, mimo katerega se je moral odplaziti. Zaradi tega je od utrujenosti zaspal in sonce je potovalo na drugo stran dreves ter svetilo naravnost na Deževnika Deževka. Mimo je priletela metuljčica Mojca, ki ga je pokrila s svojim dežnikom. Dežnik je namreč  imela vedno s seboj, ker se je bala dežja. Zgodba se nato obrne in prične padati dež. Deževnik Deževko nato pomaga metuljčici Mojci, tako da jo povabi pod dežnik. Zaradi medsebojne pomoči postaneta zelo dobra prijatelja.

6. Izdelano: PeF Koper – inkluzivna pedagogika, unikat
Ideja za slikanico je zanimiva in poučna. Izvedba tipnih slik pa je lahko problematična, če niso upoštevana nekatera osnovna dejstva.

Oglejmo si jih!

1. komu je slikanica (tipanka) namenjena. Ali ti uporabniki že poznajo uporabljene  materiale in živali. So otroci bili opozorjeni kako so posamezni materiali, predmeti in živalice predstavljene na »slikah«? Zakaj prav s temi materiali?

2. ali so otroci predhodno videli in otipali pristnega deževnika? Ali znajo povezati kamen in pesek, oziroma ga razlikovati. Ali jim je bil dostopen model in primer živega metulja. Model predvsem za otip slepega in slabovidnega. Kako je na slikanici predstavljeno sonce, dež, drevo (drevo ni najbolj primerno kjer domuje deževnik. Bolje bi bila kakšna vrtnina). Dežnik ni čisto logičen, boljše bi bilo pokrila, ga je s svojimi krili. Deževnik pa jo ji uslugo vrne saj jo povabi pod solatin list, da ne bi bila mokra. 

3. Če pot pri spoznavanju materialov, predmetov in živalic ni prav zastavljena je slikanica (tipanka) za to starost otrok manj primerna oziroma neprimerna. 

4. Glede nazornosti in izvedbe ta način ni najbolj primeren. Vse je v istem nivoju in ni pravih proporc glede velikosti, višine in debeline. Pesek je sipek material, sonce je daleč itd.

5. Mislim, da bi morala taka izvedba slikanice (tipanke), nastajati skupaj z otroki.

Saj je ideja zanimiva in kar kliče po nazornosti in praktični izpeljavi.

